cyanic-selkie/wikianc huggingface dataset:
१८५७ का प्रथम भारतीय स्वतंत्रता संग्राम
वैचारिक मतभेद
लॉर्ड डलहौजी की राज्य हड़पने की नीति(डाक्ट्रिन औफ़ लैप्स) के अन्तर्गत अनेक राज्य जैसे झाँसी, अवध, सतारा, नागपुर और संबलपुर को अंग्रेजी़ राज्य में मिला लिया गया और इनके उत्तराधिकारी राजा से अंग्रेजी़ राज्य से पेंशन पाने वाले कर्मचारी बन गये। शाही घराने, जमींदार और सेनाओं ने अपने आप को बेरोजगार और अधिकारहीन पाया। ये लोग अंग्रेजों के हाथों अपनी शर्मिंदगी और हार का बदला लेने के लिये तैयार थे। लॉर्ड डलहौजी के शासन के आठ वर्षों में दस लाख वर्गमील क्षेत्र को कंपनी के अधिकार में ले लिया गया। इसके अतिरिक्त ईस्ट इंडिया कंपनी की बंगाल सेना में बहुत से सिपाही अवध से भर्ती होते थे, वे अवध में होने वाली घटनाओं से अछूते नहीं रह सके। नागपुर के शाही घराने के आभूषणों की कलकत्ता में बोली लगायी गयी इस घटना को शाही परिवार के प्रति अनादर के रूप में देखा गया।
भारतीय, कंपनी के कठोर शासन से भी नाराज थे जो कि तेजी से फैल रहा था और पश्चिमी सभ्य्ता का प्रसार कर रहा था। अंग्रेजों ने हिन्दुओं और मु्सलमानों के उस समय माने जाने वाले बहुत से रिवाजों को गैरकानूनी घोषित कर दिया जो कि अंग्रेजों द्वारा असमाजिक माने जाते थे। इसमें सती प्रथा पर रोक लगाना शामिल था। यहां ध्यान देने योग्य बात यह है कि सिखों ने यह बहुत पहले ही बंद कर दिया था और बंगाल के प्रसिद्ध समाज सुधारक राजा राममोहन राय इस प्रथा को बंद करने के पक्ष में प्रचार कर रहे थे। इन कानूनों ने समाज के कुछ पक्षों मुख्यतः बंगाल में क्रोध उत्पन्न कर दिया। अंग्रेजों ने बाल विवाह प्रथा को समाप्त किया तथा कन्या भ्रूण हत्या पर भी रोक लगायी। अंग्रेजों द्वारा ठगी की समाप्ति भी की गई परन्तु यह सन्देह अभी भी बना हुआ है कि ठग एक धार्मिक समुदाय था या केवल साधारण डकैतों का समुदाय।
ब्रितानी न्याय व्यवस्था भारतीयों के लिये अन्यायपूर्ण मानी जाती थी। सन १८५३ में ब्रिटेन के प्रधानमंत्री लौर्ड अब्रेडीन ने प्रशासनिक सेवा को भारतीयों के लिये खोल दिया परन्तु कुछ प्रबुद्ध भारतीयों के हिसाब से यह सुधार पर्याप्त नहीं था। कंपनी के अधिकारियों को भारतीयों के विरुद्ध न्यायालयों में अनेक अपीलों का अधिकार प्राप्त था। कंपनी भारतीयों पर भारी कर भी लगाती थी जिसे न चुकाने की स्थिति में उनकी संपत्ति अधिग्रहित कर ली जाती थी। कंपनी के आधुनिकीकरण के प्रयासों को पारम्परिक भारतीय समाज में सन्देह की दृष्टि से देखा गया। लोगो ने माना कि रेलवे जो बाम्बे से सर्वप्रथम चला एक दानव है और लोगो पर विपत्ति लायेगा।
परन्तु बहुत से इतिहासकारों का यह भी मानना है कि इन सुधारों को बढ़ा चढ़ा कर बताया गया है क्योंकि कंपनी के पास इन सुधारों को लागू करने के साधन नहीं थे और कलकत्ता से दूर उनका प्रभाव नगण्य था ।
आर्थिक कारण
१८५७ के विद्रोह का एक प्रमुख कारण कंपनी द्वारा भारतीयों का आर्थिक शोषण भी था। कंपनी की नीतियों ने भारत की पारम्परिक अर्थव्यवस्था को पूरी तरह से समाप्त कर दिया था। इन नीतियों के कारण बहुत से किसान, कारीगर, श्रमिक और कलाकार कंगाल हो गये। इनके साथ साथ जमींदारों और बड़े किसानों की स्थिति भी बदतर हो गयी। सन १८१३ में कंपनी ने एक तरफा मुक्त व्यापार की नीति अपना ली इसके अन्तर्गत ब्रितानी व्यापारियों को आयात करने की पूरी छूट मिल गयी, परम्परागत तकनीक से बनी हुई भारतीय वस्तुएं इसके सामने टिक नहीं सकी और भारतीय शहरी हस्तशिल्प व्यापार को अकल्पनीय क्षति हुई।
रेल सेवा के आने के साथ ग्रामीण क्षेत्र के लघु उद्यम भी नष्ट हो गये। रेल सेवा ने ब्रितानी व्यापारियों को दूर दराज के गावों तक पहुँच दे दी। सबसे अधिक क्षति कपड़ा उद्योग (कपास और रेशम) को हुई। इसके साथ लोहा व्यापार, बर्तन, कांच, कागज, धातु, बन्दूक, जहाज और रंगरेजी के उद्योगों को भी बहुत क्षति हुई। १८ वीं और १९ वीं शताब्दी में ब्रिटेन और यूरोप में आयात कर और अनेक रोकों के चलते भारतीय निर्यात समाप्त हो गया। पारम्परिक उद्योगों के नष्ट होने और साथ साथ आधुनिक उद्योगों का विकास न होने की कारण यह स्थिति और भी विषम हो गयी। साधारण जनता के पास खेती के अलावा कोई और साधन नहीं बचा।
खेती करने वाले किसानो की हालत भी खराब थी। ब्रितानी शासन के प्रारम्भ में किसानों को जमीदारों की दया पर छोड़ दिया गया, जिन्होने लगान को बहुत बढा़ दिया और बेगार तथा अन्य तरीकों से किसानो का शोषण करना प्रारम्भ कर दिया। कंपनी ने खेती के सुधार पर बहुत कम खर्च किया और अधिकतर लगान कंपनी के खर्चों को पूरा करने में प्रयोग होता था। फसल के खराब होने की दशा में किसानो को साहूकार अधिक ब्याज पर कर्जा देते थे और अनपढ़ किसानो को कई तरीकों से ठगते थे। ब्रितानी कानून व्यवस्था के अन्तर्गत भूमि हस्तांतरण वैध हो जाने के कारण किसानों को अपनी भूमि से भी हाथ धोना पड़ता था। इन समस्याओं के कारण समाज के हर वर्ग में असंतोष व्याप्त था।
राजनैतिक कारण
सन 1848 और 1858 के बीच लार्ड डलहोजी ने डाक्ट्रिन औफ़ लैप्स के कानून के अन्तर्गत अनेक राज्यों पर अधिकार कर लिया। इस सिद्धांत अनुसार कोई राज्य, क्षेत्र या ब्रितानी प्रभाव का क्षेत्र कंपनी के अधीन हो जायेगा, यदि क्षेत्र का राजा निसन्तान मर जाता है या शासक कंपनी की दृष्टि में अयोग्य साबित होता है। इस सिद्धांत पर कार्य करते हुए लार्ड डलहोजी और उसके उत्तराधिकारी लार्ड कैन्निग ने सतारा,नागपुर,झाँसी,अवध को कंपनी के शासन में मिला लिया। कंपनी द्वारा तोडी गय़ी सन्धियों और वादों के कारण कंपनी की राजनैतिक विश्वसनियता पर भी प्रश्नचिन्ह लग चुका था। सन १८४९ में लार्ड डलहोजी की घोषणा के अनुसार बहादुर शाह के उत्तराधिकारी को ऐतिहासिक लाल किला छोड़ना पडेगा और शहर के बाहर जाना होगा और सन १८५६ में लार्ड कैन्निग की घोषणा कि बहादुर शाह के उत्तराधिकारी राजा नहीं कहलायेंगे ने मुगलों को कंपनी के विद्रोह में खडा कर दिया।
एनफ़ील्ड बंदूक
विद्रोह का प्रारम्भ एक बंदूक की वजह से हुआ। सिपाहियों को पैटऱ्न १८५३ एनफ़ील्ड बंदूक दी गयीं जो कि ०.५७७ कैलीबर की बंदूक थी तथा पुरानी और कई दशकों से उपयोग में लायी जा रही ब्राउन बैस के मुकाबले में शक्तिशाली और अचूक थी। नयी बंदूक में गोली दागने की आधुनिक प्रणाली (प्रिकशन कैप) का प्रयोग किया गया था परन्तु बंदूक में गोली भरने की प्रक्रिया पुरानी थी। नयी एनफ़ील्ड बंदूक भरने के लिये कारतूस को दांतों से काट कर खोलना पड़ता था और उसमे भरे हुए बारुद को बंदूक की नली में भर कर कारतूस को डालना पड़ता था। कारतूस का बाहरी आवरण में चर्बी होती थी जो कि उसे पानी की सीलन से बचाती थी।
अफ़वाहें
एक और अफ़वाह जो कि उस समय फ़ैली हुई थी, कंपनी का राज्य सन १७५७ में प्लासी का युद्ध से प्रारम्भ हुआ था और सन १८५७ में १०० वर्षों बाद समाप्त हो जायेगा। चपातियां और कमल के फ़ूल भारत के अनेक भागों में वितरित होने लगे। ये आने वाले विद्रोह के लक्ष्ण थे।
युद्ध का प्रारम्भ
विद्रोह प्रारम्भ होने के कई महीनो पहले से तनाव का वातावरण बन गया था और कई विद्रोहजनक घटनायें घटीं। २४ जनवरी १८५७ को कलकत्ता के निकट आगजनी की कई घटनायें हुई। २६ फ़रवरी १८५७ को १९ वीं बंगाल नेटिव इनफ़ैन्ट्री ने नये कारतूसों को प्रयोग करने से मना कर दिया। रेजीमेण्ट् के अफ़सरों ने तोपखाने और घुडसवार दस्ते के साथ इसका विरोध किया पर बाद में सिपाहियों की मांग मान ली।
मेरठ से १० मई को धन सिंह कोतवाल की अगुवाई में हुइ
मंगल पाण्डेय
धन सिंह कोतवाल
सन 1857 की क्रांति का बिगुल 10 मई, 1857 को मेरठ से फूंका गया था। जिसमें अहम भूमिका अमर शहीद कोतवाल धन सिंह गुर्जर ने अदा की थी। 10 मई को धन सिंह कोतवाल के आदेश पर ही हजारों की संख्या में भारतीय क्रांतिकारी रातों- रात मेरठ पहुंचे थे। अंग्रेजों के खिलाफ बगावत की खबर मिलते ही आस- पास के गांव के हजारों ग्रामीण भी मेरठ की सदर कोतवाली क्षेत्र में जमा हो गए थे। इसी कोतवाली में धन सिंह पुलिस चीफ के पद पर तैनात थे। 10 मई को धन सिंह ने योजनानुसार बड़ी चतुराई से ब्रिटिश सरकार के वफादार पुलिस कर्मियों को कोतवाली के भीतर चले जाने और वहीं रहने का आदेश दिया। देर रात 2 बजे धन सिंह के नेतृत्व में केसरगंज मंडी स्थित जेल तोड़कर 836 कैदियों को आजाद कराकर जेल को आग लगा दी गई। सभी कैदी क्रांति के शगल में शुमार हो गए। इसके बाद क्रांतिकारियों के बड़े सूमह ने पूरे सदर बाजार और कैंट क्षेत्र अंग्रेजी हुकुमत से जुड़ी हर चीज नेस्तोनाबूत कर दी। रात में ही क्रांतिकारी दिल्ली कूच कर गए। क्रांतिकारियों की जंग- ए- आजादी की इस पहले ने अंग्रेजी हुकुमत की जड़े हिला दीं। जिसके ब्रिटिश सरकार ने धन सिंह इसका दोषी पाया और गिरफ्तार कर मेरठ में ही फांसी पर लटका दिया। कोतवाल धन सिंह के बलिदान को देखकर ही उन्हें क्रांति के जनक के रूप में जाना जाता है।
मार्क वॉ
मार्क वॉ (Mark Waugh) ऑस्ट्रेलिया के पूर्व क्रिकेट खिलाड़ी हैं। वे 2015 में 50 साल के हो चुके हैं। मार्क दाएं हाथ के बल्लेबाज हैं जिन्होंने टेस्ट मैचों में नंबर 4 पे बल्लेबाजी की। वह मध्यम गति से गेंदबाज़ी किया करते थे, लेकिन पीठ की चोटों के कारण उन्होंने अपने को ऑफ-स्पिन गेंदबाज में बदल लिया। उन्हें क्रिकेट के सर्वश्रेष्ठ स्लिप क्षेत्ररक्षकों में से एक माना जाता है। 2009 में राहुल द्रविड़ द्वारा कीर्तिमान तोड़ने तक उनके नाम किसी गैर-विकेटकीपर द्वारा सर्वाधिक टेस्ट कैच लेने का विश्व रिकॉर्ड था।
क्रिकेट करियर
मार्क ने ऑस्ट्रेलियाई एकदिवसीय टीम में ऑलराउंडर के रूप में शुरुआत 1988 में की थी लेकिन बाद में उन्होंने बल्लेबाजी पर ध्यान केंद्रित किया और सलामी बल्लेबाजी के रूप में अपने को स्थापित किया। 1991 से 2002 तक लगातार चले अपने करियर में उन्होंने उत्कृष्ट प्रदर्शन किया और ऑस्ट्रेलिया के लिये एक दिवसीय में सबसे अधिक रन बनाने वाले खिलाड़ी बने। 1996 के क्रिकेट विश्व कप में उन्होंने तीन शतक लगाए और यह उपलब्धि हासिल करने वाले पहले बल्लेबाज बने। बाद में 2003 क्रिकेट विश्व कप में सौरव गांगुली ने रिकॉर्ड की बराबरी की। 1999 के विश्व कप में उनके द्वारा चौथे शतक लगाते ही वह विश्व कप प्रतियोगिता में चार शतक और 1000 से अधिक रन बनाने वाले एकमात्र ऑस्ट्रेलियाई बन गये। वह 1999 के टूर्नामेंट के दौरान ही एकदिवसीय मैचों में ऑस्ट्रेलिया के ओर से सबसे ज्यादा रन और शतक बनाने वाले खिलाड़ी भी बने।
उन्हें अपने जुड़वाँ भाई स्टीव वॉ के टेस्ट कैप मिलने के 6 साल बाद 1991 में ऑस्ट्रेलियाई टेस्ट टीम में चुन लिया गया था। 2001 की एशेज श्रृंखला के दौरान, उन्होंने मार्क टेलर के 157 टेस्ट कैच के विश्व रिकॉर्ड को तोड़ा। लेकिन बाद में इंग्लैंड के खिलाफ आगामी टेस्ट श्रृंखला के लिए डैरेन लेहमन की जगह पे बाहर किए जाने के बाद मार्क ने 2002 के अंत में अंतरराष्ट्रीय क्रिकेट से संन्यास ले लिया। उन्होंने एकदिवसीय क्रिकेट में ऑस्ट्रेलिया के सबसे अधिक रन बनाने वाले और शतक बनाने वाले (18) खिलाड़ी के रूप में संन्यास लिया। इन रिकॉर्डों को रिकी पोंटिंग ने तोड़ा है। उनका 181 टेस्ट कैच का विश्व रिकॉर्ड 2009 में भारत के राहुल द्रविड़ ने तोड़ा था। मार्क, स्टीव वॉ के छोटे जुड़वां भाई हैं, जिनके साथ उन्होंने अपने अधिकांश करियर और कप्तानी में खेला। उन दोनों के पास सबसे अधिक टेस्ट और एकदिवसीय मैच खेलने का रिकॉर्ड है जिसमें दो भाई एक साथ खेलें।
आजमगढ़ मंडल
आज़मगढ़ भारत में उत्तर प्रदेश प्रान्त का एक मंडल है। इसमें आज़मगढ़, बलिया और मऊ जिले आते हैं।
रथ (तहसील), हमीरपुर
यह तहसील हमीरपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 139 गांव हैं।
मैठानी, सल्ट तहसील
मैठानी, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सेसिल परवेज
सेसिल परवेज (जन्म 22 जुलाई 1984) एक कनाडाई क्रिकेटर हैं जो कनाडा की राष्ट्रीय क्रिकेट टीम के लिए खेलते हैं।
अड़भार
अड़भार (Adbhar) भारत के छत्तीसगढ़ राज्य के जांजगीर-चाम्पा ज़िले में स्थित एक नगर है।
धर्मारम, पेद्दापल्ली
धर्मारम (Dharmaram) भारत के तेलंगाना राज्य के पेद्दापल्ली ज़िले में स्थित एक नगर है।
नील्वायि, वेमन्पल्लि मण्डल
नील्वायि, वेमन्पल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
घोसी कुंडी गाँव, लखीसराय (लखीसराय)
}
घोसी कुंडी लखीसराय, लखीसराय, बिहार स्थित एक गाँव है।
भारतीय स्वतंत्रता का क्रांतिकारी आन्दोलन
क्रांतिकारी आंदोलन का समय सामान्यतः लोगों ने सन् 1857 से 1942 तक माना है। श्रीकृष्ण सरल का मत है कि इसका समय सन् 1757 अर्थात् प्लासी के युद्ध से सन् 1961 अर्थात् गोवा मुक्ति तक मानना चाहिए। सन् 1961 में गोवा मुक्ति के साथ ही भारतवर्ष पूर्ण रूप से स्वाधीन हो सका है।
जिस प्रकार एक विशाल नदी अपने उद्गम स्थान से निकलकर अपने गंतव्य अर्थात् सागर मिलन तक अबाध रूप से बहती जाती है और बीच-बीच में उसमें अन्य छोटी-छोटी धाराएँ भी मिलती रहती हैं, उसी प्रकार भारत की मुक्ति गंगा का प्रवाह भी सन् 1757 से सन् 1961 तक अजस्र रहा है और उसमें मुक्ति यत्न की अन्य धाराएँ भी मिलती रही हैं। भारतीय स्वतंत्रता के सशस्त्र संग्राम की विशेषता यह रही है कि क्रांतिकारियों के मुक्ति प्रयास कभी शिथिल नहीं हुए।
भारत की स्वतंत्रता के बाद आधुनिक नेताओं ने भारत के सशस्त्र क्रान्तिकारी आन्दोलन को प्रायः दबाते हुए उसे इतिहास में कम महत्व दिया गया और कई स्थानों पर उसे विकृत भी किया गया। स्वराज्य उपरान्त यह सिद्ध करने की चेष्टा की गई कि हमें स्वतंत्रता केवल कांग्रेस के अहिंसात्मक आंदोलन के माध्यम से मिली है। इस नये विकृत इतिहास में स्वाधीनता के लिए प्राणोत्सर्ग करने वाले, सर्वस्व समर्पित करने वाले असंख्य क्रांतिकारियों, अमर हुतात्माओं की पूर्ण रूप से उपेक्षा की गई।
भूमिका
भारत को मुक्त कराने के लिए सशस्त्र विद्रोह की एक अखण्ड परम्परा रही है। भारत में अंग्रेज़ी राज्य की स्थापना के साथ ही सशस्त्र विद्रोह का आरम्भ हो गया था। बंगाल में सैनिक-विद्रोह, चुआड़ विद्रोह, सन्यासी विद्रोह, भूमिज विद्रोह, संथाल विद्रोह अनेक सशस्त्र विद्रोहों की परिणति सत्तावन के विद्रोह के रूप में हुई। प्रथम स्वातन्त्र्य–संघर्ष के असफल हो जाने पर भी विद्रोह की अग्नि ठण्डी नहीं हुई। शीघ्र ही दस-पन्द्रह वर्षों के बाद पंजाब में कूका विद्रोह व महाराष्ट्र में वासुदेव बलवन्त फड़के के छापामार युद्ध शुरू हो गए। संयुक्त प्रान्त में पं॰ गेंदालाल दीक्षित ने शिवाजी समिति और मातृदेवी नामक संस्था की स्थापना की। बंगाल में क्रान्ति की अग्नि सतत जलती रही। सरदार अजीत सिंह ने सत्तावन के स्वतंत्रता–आन्दोलन की पुनरावृत्ति के प्रयत्न शुरू कर दिए। रासबिहारी बोस और शचीन्द्रनाथ सान्याल ने बंगाल, बिहार, दिल्ली, राजपुताना, संयुक्त प्रान्त व पंजाब से लेकर पेशावर तक की सभी छावनियों में प्रवेश कर 1915 में पुनः विद्रोह की सारी तैयारी कर ली थी। दुर्दैव से यह प्रयत्न भी असफल हो गया। इसके भी नए-नए क्रान्तिकारी उभरते रहे। राजा महेन्द्र प्रताप और उनके साथियों ने तो अफगान प्रदेश में अस्थायी व समान्तर सरकार स्थापित कर ली। सैन्य संगठन कर ब्रिटिश भारत से युद्ध भी किया। रासबिहारी बोस ने जापान में आज़ाद हिन्द फौज के लिए अनुकूल भूमिका बनाई।
मलाया व सिंगापुर में आज़ाद हिन्द फौज संगठित हुई। सुभाष चन्द्र बोस ने इसी कार्य को आगे बढ़ाया। उन्होंने भारतभूमि पर अपना झण्डा गाड़ा। आज़ाद हिन्द फौज का भारत में भव्य स्वागत हुआ, उसने भारत की ब्रिटिश फौज की आँखें खोल दीं। भारतीयों का नाविक विद्रोह तो ब्रिटिश शासन पर अन्तिम प्रहार था। अंग्रेज़, मुट्ठी-भर गोरे सैनिकों के बल पर नहीं, बल्कि भारतीयों की फौज के बल पर शासन कर रहे थे। आरम्भिक सशस्त्र विद्रोह में क्रान्तिकारियों को भारतीय जनता की सहानुभूति प्राप्त नहीं थी। वे अपने संगठन व कार्यक्रम गुप्त रखते थे। अंग्रेज़ी शासन द्वारा शोषित जनता में उनका प्रचार नहीं था। अंग्रेजों के क्रूर व अत्याचारपूर्ण अमानवीय व्यवहारों से ही उन्हें इनके विषय में जानकारी मिली। विशेषतः काकोरी काण्ड के अभियुक्त तथा भगतसिंह और उसके साथियों ने जनता का प्रेम व सहानुभूति अर्जित की। भगतसिंह ने अपना बलिदान क्रांति के उद्देश्य के प्रचार के लिए ही किया था। जनता में जागृति लाने का कार्य महात्मा गांधी के चुम्बकीय व्यक्तित्व ने किया। बंगाल की सुप्रसिद्ध क्रांतिकारी श्रीमती कमला दासगुप्त ने कहा कि क्रांतिकारी की निधि थी "कम व्यक्ति अधिकतम बलिदान", महात्मा गांधी की निधि थी "अधिकतम व्यक्ति न्यूनतम बलिदान"। सन् 42 के बाद उन्होंने अधिकतम व्यक्ति तथा अधिकतम बलिदान का मंत्र दिया। भारत की स्वतंत्रता प्राप्ति में क्रांतिकारियों की भूमिका महत्त्वपूर्ण है।
भारतीय क्रांतिकारियों के कार्य सिरफिरे युवकों के अनियोजित कार्य नहीं थे। भारतामाता के परों में बंधी शृंखला तोड़ने के लिए सतत संघर्ष करने वाले देशभक्तों की एक अखण्ड परम्परा थी। देश की रक्षा के लिए कर्तव्य समझकर उन्होंने शस्त्र उठाए थे। क्रान्तिकारियों का उद्देश्य अंग्रेजों का रक्त बहाना नहीं था। वे तो अपने देश का सम्मान लौटाना चाहते थे। अनेक क्रान्तिकारियों के हृदय में क्रांति की ज्वाला थी, तो दूसरी ओर अध्यात्म का आकर्षण भी। हंसते हुए फाँसी के फंदे का चुम्बन करने वाले व मातृभूमि के लिए सरफरोशी की तमन्ना रखने वाले ये देशभक्त युवक भावुक ही नहीं, विचारवान भी थे। शोषणरहित समाजवादी प्रजातंत्र चाहते थे। उन्होंने देश के संविधान की रचना भी की थी। सम्भवतः देश को स्वतंत्रता यदि सशस्त्र क्रांति के द्वारा मिली होती तो भारत का विभाजन नहीं हुआ होता, क्योंकि सत्ता उन हाथों में न आई होती, जिनके कारण देश में अनेक भीषण समस्याएँ उत्पन्न हुई हैं।
जिन शहीदों के प्रयत्नों व त्याग से हमें स्वतंत्रता मिली, उन्हें उचित सम्मान नहीं मिला। अनेकों को स्वतंत्रता के बाद भी गुमनामी का अपमानजनक जीवन जीना पड़ा। ये शब्द उन्हीं पर लागू होते हैं:
नाविक विद्रोह के सैनिकों को स्वतंत्र भारत की सेना में महत्वपूर्ण कार्य देना न्यायोचित होता, परन्तु नौकरशाहों ने उन्हें सेना में रखना शासकीय नियमों का उल्लंघन समझा। अनेक क्रांतिकारियों की अस्थियाँ विदेशों में हैं। अनेक क्रांतिकारियों के घर भग्नावशेष हैं। उनके घरों के स्थान पर आलीशान होटल बन गए हैं। क्रांतिकारियों की बची हुई पीढ़ी भी समाप्त हो गई है। निराशा में आशा की किरण यही है कि सामान्य जनता में उनके प्रति सम्मान की थोड़ी-बहुत भावना अभी भी शेष है। उस आगामी पीढ़ी तक इनकी गाथाएँ पहुँचाना हमारा दायित्व है। क्रान्तिकारियों पर लिखने के कुछ प्रयत्न हुए हैं। शचीन्द्रनाथ सान्याल, शिव वर्मा, मन्मथनाथ गुप्त व रामकृष्ण खत्री आदि ने पुस्तकें लिखकर हमें जानकारी देने का महत्त्वपूर्ण कार्य किया है। इतर लेखकों ने भी इस दिशा में कार्य किया है।
परिचय
भारतीय स्वतंत्रता के लिये आरम्भ से ही समय-समय पर भारत के विभिन्न भागों में अंग्रेजों के विरुद्ध सशस्त्र विप्लव होते रहे।
प्लासी का युद्ध (सन् 1757)
प्लासी का युद्ध अंग्रेजों और बंगाल के शासक सिराजुद्दौला के बीच सन् 1757 में लड़ा गया था। यह युद्ध केवल आठ घण्टे चला और कुल तेईस सैनिक मारे गए। युद्ध में सिराजुद्दौला की ओर से मीर जाफर ने गद्दारी की और रॉबर्ट क्लाइव ने उसका भरपूर लाभ उठाया। प्लासी-विजय के पश्चात् भारतवर्ष में ईस्ट इंडिया कंपनी के माध्यम से अंग्रेजी साम्राज्य की नींव पड़ गई।
चुआड़ विद्रोह (सन् 1766)
बंगाल के जंगल महल (अब कुछ भाग पश्चिम बंगाल एवं झारखंड में) के भूमिज आदिवासियों ने जगन्‍नाथ सिंह के नेतृत्व में ईस्ट इंडिया कंपनी के खिलाफ जंगल, जमीन के बचाव तथा नाना प्रकार के शोषण से मुक्ति के लिए 1766 में जो आन्दोलन आरम्भ किया उसे चुआड़ विद्रोह कहते हैं। यह आन्दोलन 1833 तक चला। इस विद्रोह को भूमिज विद्रोह भी कहा जाता है।
संन्यासी एवं फकीर विद्रोह (सन् 1763 से 1773 तक)
बंगाल में संन्यासियों और फकीरों के अलग-अलग संगठन थे। पहले तो इन दोनों संगठनों ने मिलकर अंग्रेजों के साथ संघर्ष किया; लेकिन बाद में उन्होंने पृथक्-पृथक् रूप से विरोध किया। संन्यासियों में उल्लेखनीय नाम हैं—मोहन गिरि और भवानी पाठक तथा फकीरों के नेता के रूप में मजनूशाह का नाम प्रसिद्ध है। ये लोग पचास-पचास हजार सैनिकों के साथ अंग्रेजी सेना पर आक्रमण करते थे। अंग्रेजों की कई कोठियाँ इन लोगों ने छीन लीं और कई अंग्रेज अफसरों को मौत के घाट उतार दिया। अंततोगत्वा संन्यासी विद्रोह और फकीर विद्रोह—दोनों ही दबा दिए गए।
बंगाल का द्वितीय सैनिक विद्रोह (सन् 1795)
बंगाल की पंद्रहवीं बटालियन को आदेश मिला कि वह ‘हमलक’ के स्थान पर पहुँच जाए। बटालियन वहाँ पहुँच गई। वहाँ पर उस बटालियन को बताया गया कि उसे जहाज पर चढ़कर यूरोप जाना है। यूरोप में इस बटालियन को डच लोगों के साथ युद्ध करना था। भारतीय सैनकों ने जहाज पर चढ़ने से इनकार कर दिया। उनमें से कुछ को गोलियों से भून दिया गया और कुछ को तोपों के मुँह से बाँधकर उड़ा दिया गया।
चुआड़ विद्रोह (सन् 1798 से 1831 तक)
बंगाल की भूमिज जनजाति को चुआड़ कहा जाता था। चुआड़ विद्रोह इसी जनजाति का विद्रोह था। यह जनजाति जंगल महल जिले के भिन्न-भिन्न परगनों में रहती थी। कई स्थानों पर चुआड़ वीरों ने अंग्रेजी शासन को उखाड़ फेंका। बाद में संगठित होकर अंग्रेजी सेना ने बड़ी निर्ममता से इस विद्रोह का दमन कर दिया। 1798 में ‘दुर्जन सिंह’ ने विद्रोह किया। ‘रानी शिरोमणि’ नाम की एक महिला विद्रोही ने भी अच्छी वीरता का प्रदर्शन किया। बाद में वह बंदी बना ली गई। यह 1766 की चुआड़ विद्रोह से सम्बन्धित है जो 1833 तक चला, इस विद्रोह को भूमिज विद्रोह भी कहा जाता है।
भील विद्रोह (1817)
1817 ई. में पश्चिमी तट के खानदेश (अब गुजरात) में रहने वाली भील जनजाति ने अंग्रेजों के विरुद्ध विद्रोह किया। 1825 में भीलों ने सेवाराम के नेतृत्व में पुनः विद्रोह किया। अंग्रेजों के अनुसार इस विद्रोह को पेशवा बाजीराव द्वितीय तथा उसके प्रतिनिधि त्यम्बकजी दांगलिया ने बढ़ावा दिया था।
नायक विद्रोह (सन् 1821)
इसी समय बगड़ी राज्य की नायक जाति ने भी अंग्रेजों के विरुद्ध युद्ध का बिगुल बजा दिया। अचल सिंह इस जाति का नेता था। गनगनी नामक स्थान पर अचल सिंह और अंग्रेज अफसर ओकेली की सेनाओं में घमासान युद्ध हुआ। दोनों ओर से बहुत जनहानि हुई। एक गद्दार के छल से अचल सिंह को गिरफ्तार कर लिया गया।
बैरकपुर का प्रथम सैनिक विद्रोह (सन् 1824)
यह नायक विद्रोह और बहावी विद्रोह के बीच की कड़ी है। बंगाल रेजीमेंट को आदेश मिला कि वह बैलों की पीठ पर बैठकर हुगली नदी पार करें। रेजीमेंट ने यह आदेश मानने से इनकार कर दिया। सारे सैनिकों को निहत्था करके भून डाला गया।
कोल विद्रोह (सन् 1831-33)
यह विद्रोह कोल जनजाति द्वारा अंग्रेजी सरकार के अत्याचार के खिलाफ 1831 ईसवी में किया गया एक विद्रोह है, जो 1833 तक चला। मुंडा, उरांव, भूमिज और हो आदिवासियों को अंग्रेजों द्वारा कोल कहा जाता था। यह विद्रोह बाहरी हिन्दू, मुस्लिम, सिख और अंग्रेजों के विरुद्ध लड़ा गया था। इस विद्रोह की शुरुआत मुंडा-मानकी द्वारा किया गया था।
भूमिज विद्रोह (सन् 1832 से 1834 तक)
जंगल महल के भूमिजों ने एक बार फिर गंगा नारायण सिंह के नेतृत्व में संगठित होकर ईस्ट इंडिया कंपनी के खिलाफ विद्रोह किया। जिससे भयभीत होकर अंग्रेज अफसर भाग खड़े हुए। चाईबासा के चैतन सिंह के साथ मिलकर अंग्रेजों ने धोखे से गंगा नारायण को मारा। 1766 से 1833 तक भूमिजों द्वारा चले सम्पूर्ण विद्रोह को चुआड़ विद्रोह या भूमिज विद्रोह कहा जाता है।
गुजरात का महीकांत विद्रोह (सन् 1836)
वैसे तो पूरे गुजरात में अंग्रेजों के प्रति विद्रोह की हवा चल रही थी; पर महीकांत में यह विद्रोह भड़ककर तीव्र हो गया। इस विद्रोह का दृढ़ता के साथ दमन कर दिया गया।
धर राव विद्रोह (सन् 1841)
इस विद्रोह का सूत्रपात सतारा के महाराज छत्रपति प्रतापसिंह को राज्यच्युत करने के साथ हुआ। इस विद्रोह का संगठन धर राव पँवार ने किया। बदामी दुर्ग पर अधिकार कर लिया गया। अंग्रेजी सेना ने प्रत्याक्रमण करके दुर्ग को वापस ले लिया और विद्रोहियों को कड़े दंड दिए।
कोल्हापुर विद्रोह (सन् 1844)
अंग्रेजों ने दाजी कृष्ण पंडित नाम के एक नए कर्मचारी की राज्य में नियुक्ति करके उसके द्वारा दोनों राजकुमारों को कैद करने का षड़्यंत्र रचा। प्रजा सजग हो गई और अंग्रेज अफसरों को ही कैद किया जाने लगा। कई किले अंग्रेजों से छीन लिए गए। अंग्रेजी खजाने लूट लिये गए। अंग्रेज रक्षक मार डाले गए। कर्नल ओवांस को कैद कर लिया गया। बड़ी मुश्किल से संगठित होकर अंग्रेजों ने विद्रोह का दमन किया।
संथाल विद्रोह (सन् 1855 से 1856 तक)
संथाल जाति बंगाल और बिहार में फैली हुई थी। ब्रिटिश शासन व्यवस्था और कर प्रणाली ने संथालों के जीवन को तहस नहस कर दिया। हर वस्तु पर कर लगे थे, यहां तक कि जंगली उत्पादों पर भी। करों की वसूली बाहर के लोग करते थे, जिन्हें दिकू कहा जाता था। उनके द्वारा पुलिस प्रशासन के सहयोग से संथालों का शोषण किया जाता था। महिलाओं का बड़े पैमाने पर यौन शोषण भी किया गया था।
भागलपुर-वर्दवान रेल मार्ग के निर्माण में उन्हें जबरन बेगार करवाया गया। इसी समय पुलिस प्रशासन ने कुछ संथालों को चोरी के इल्ज़ाम में पकड़ लिया। इस घटना ने गुस्से को और भड़का दिया, और 30 जून 1855 को भागिनीडीह गाँव में 400 ग्रामों के हज़ारों संथाल जमा हुए और विद्रोह का बिगुल फूंक दिया गया। विद्रोह के उद्द्येश्य थे: दिकुओं का निष्कासन। विदेशी शोषक राज्य समाप्त कर धार्मिक राज्य की स्थापना। सिधो, कान्हो इस विद्रोह के नेता थे। क्षेत्र में मार्शल लॉ लागू कर दिया गया एवं हज़ारों संथालों को मार डाला गया और विद्रोह का दमन कर दिया गया।
विद्रोह के कारण सरकर ने भागलपुर एवं वीरभूमि के संथाल बहुल क्षेत्रों को काटकर संथाल परगना ज़िला बनाया। इस क्षेत्र के लिए भू राजस्व की नई प्रणाली बनाई गयी एवं ग्राम प्रधानों के पूर्व के अधिकारों को बहाल किया गया।
सन् 1855 का सैनिक विद्रोह
यह सैनिक विद्रोह निजाम हैदराबाद की फौज की तृतीय घुड़सवार सेना ने किया था। इस विद्रोह को दबाने में ब्रिगेडियर मैकेंजी के शरीर पर दस घाव लगे। मुश्किल से उसकी जान बच पाई। बड़ी फौज भेजकर विद्रोह दबा दिया गया।
कूका विद्रोह (सन् 1872)
कूके लोग सिखों के नामधारी संप्रदाय के लोग थे। इन लोगों के सशस्त्र विद्रोह को ‘कूका विद्रोह’ के नाम से पुकारा जाता है। गुरु रामसिंहजी के नेतृत्व में कूका विद्रोह हुआ। कूके लोगों ने पूरे पंजाब को बाईस जिलों में बाँटकर अपनी समानांतर सरकार बना डाली। कूके वीरों की संख्या सात लाख से ऊपर थी। अधूरी तैयारी में ही विद्रोह भड़क उठा और इसी कारण वह दबा दिया गया।
वासुदेव बलवंत फड़के के मुक्ति प्रयास (सन् 1875 से 1879)
वासुदेव बलवन्त फड़के का क्षेत्र महाराष्ट्र था। उसने रामोशी, नाइक, धनगर और भील जातियों को संगठित करके उनकी एक सुसज्जित सेना बना डाली। अंग्रेजी सेना के विरुद्ध उसने कई सफल लड़ाइयाँ लड़ीं। ब्रिटिश शासन के लिए वह आतंक बन गया। किसी देशद्रोही ने उसे सोते में गिरफ्तार करा दिया। उसे आजीवन कारावास का दंड देकर अदन की जेल में बंद कर दिया गया। वहीं उसका प्राणांत हुआ। वासुदेव बलवंत फड़के के साथ ही आमने-सामने के और छापामार युद्धों का युग समाप्त हो गया।
चाफेकर संघ (सन् 1897 के आसपास)
महाराष्ट्र के पूना नगर में दामोदर हरि चाफेकर, बालकृष्ण हरि चाफेकर और वासुदेव हरि चाफेकर नाम के तीन सगे भाइयों ने एक संघ की स्थापना की और युवकों को अर्द्ध-सैनिक प्रशिक्षण देकर ब्रिटिश साम्रज्य के विरुद्ध उन्हें तैयार किया। इन लोगों को लोकमान्य बाल गंगाधर तिलक का संरक्षण प्राप्त था। 22 जून 1897 को उन्होंने पूना के अत्याचारी प्लेग कमिश्नर मि. रैंड और एक पुलिस अधिकारी मि. आयरिस्ट को गोलियों से भून डाला। इस कांड में दोनों चाफेकर बंधुओं को फाँसी का दंड मिला। सबसे छोटे भाई वासुदेव हरि चाफेकर को भी मुखबिर की हत्या के अपराध में फाँसी का दंड मिला।
वित्त वर्ष
वित्त वर्ष वह वर्ष होता है जो वित्तीय मामलोँ में हिसाब के लिए आधार होता है।
भारतीय स्वतंत्रता का क्रांतिकारी आन्दोलन
बंग-भंग आंदोलन (सन् 1905)
बंगाल में स्वदेशी आंदोलन पहले से ही चल रहा था। इसके अंतर्गत विदेशी वस्तुओं का बहिष्कार करके स्वदेशी वस्तुओं के उपयोग को प्रोत्साहित किया जा रहा था। इसी बीच भारत के वाइसराय लॉर्ड कर्जन ने बंगाल प्रांत के विभाजन की घोषणा कर दी। इस घोषणा से सारा बंगाल भड़क उठा और गोपनीय क्रांतिकारी समितियाँ सक्रिय हो उठीं। अत्याचारी अंग्रेजों के विरुद्ध बमों और पिस्तौलों का उपयोग होने लगा। यह आंनदोलन केवल बंगाल तक सीमित न रहकर समस्त भारत की आजादी का आंदोलन बन गया।
यूरोप में भारतीय क्रांतिकारियों के मुक्ति प्रयास (सन् 1905 के आसपास)
भारत के प्रसिद्ध क्रांतिकारी और संस्कृत के प्रकांड विद्वान् श्यामजी कृष्ण वर्मा ने लंदन ‘इंडिया हाउस’ की स्थापना करके उसे भारतीय क्रांतिकारियों का केंद्र बना दिया। उनके सहयोगी थे विनायक दामोदर सावरकर। इन्हीं के एक नौजवान साथी मदनलाल धींगरा ने एक अत्याचारी अंग्रेज अफसर को लंदन में गोली मारकर फाँसी का दंड प्राप्त किया। उस समय लंदन में कई भारतीय क्रांतिकारी सक्रिय थे, जिनमें लाला हरदयाल का नाम प्रमुख है।
फ्रांस में भी भारतीय क्रांतिकारी सक्रिय हो उठे। वहाँ मदाम कामा और सरदारसिंह राणा ने अच्छा-खासा क्रांतिकारी संगठन खड़ा कर डाला। जर्मनी में भी ‘बर्लिन कमेटी’ नाम से भारतीय क्रांतिकारियों का एक संगठन कार्य करने लगा।
अमेरिका तथा कनाडा में गदर पार्टी (प्रथम विश्वयुद्ध के आगे-पीछे)
अमेरिका और कनाडा पहुँचनेवाले प्रवासी भारतीयों ने सन् 1907 में ‘हिंदुस्तान एसोसिएशन’ नाम की एक संस्था स्थापित की। सन् 1913 में कनाडा के सान फ्रांसिस्को नगर में ‘गदर पार्टी’ नाम की एक महत्त्पूर्ण संस्था स्थापित की गई। इस संस्था का मुखपत्र ‘गदर’ दुनिया के कई देशों में निःशुल्क भेजा जाता था। गदर पार्टी के संस्थापकों में लाला हरदयाल, सोहनसिंह भकना, भाई परमानंद, पं॰ परमानंद, करतारसिंह सराबा और बाबा पृथ्वीसिंह आजाद प्रमुख थे। इस पार्टी के हजारों सदस्य भारत को आजाद कराने के लिए जहाजों द्वारा भारत पहुँचे। ये लोग पूरे पंजाब में फैल गए और अंग्रेजी साम्राज्य के विरुद्ध गोपनीय कार्य करने लगे। गद्दारी के दुष्परिणाम से यह आंदोलन भी दबा दिया गया। सैकड़ों लोग गोलियों से भून दिए गए और सैकड़ों को फाँसी पर लटका दिया गया।
रासबिहारी बोस की क्रांति चेष्टा
जब गोपनीय क्रांति समितियों द्वारा भारत की आजादी के प्रयास सफल नहीं हुए तो कुछ क्रांतिकारियों का ध्यान इस ओर गया कि सेना के बिना स्वाधीनता प्राप्त करना संभव नहीं है। सेना का निर्माण संभव नहीं था। इस बात का प्रयत्न किया गया कि अंग्रेजों के अधीन भारतीय सेनाओं को विप्लव के लिए भड़काया जाए और आजादी की दिशा में प्रयत्न किए जाएँ। महान क्रांतिकारी रासबिहारी बोस इस योजना के सूत्रधार थे। इस कार्य के लिए सेनाओं को तैयार कर लिया गया; लेकिन कृपालसिंह नाम के एक गद्दार ने भेद देकर सारी योजना पर पानी फेर दिया। कई क्रांतिकारियों को फाँसी का उपहार मिला।
हिंदुस्तान प्रजातंत्र संघ (सन् 1915 के आसपास)
रासबिहारी बोस के लेफ्टीनेंट शचींद्रनाथ सान्याल ने समस्त उत्तर भारत में एक सशक्त क्रांति संगठन खड़ा कर दिया। इस संगठन की सेना के विभागाध्यक्ष रामप्रसाद बिस्मिल थे। इस संघ ने कई महत्त्पूर्ण कार्य किए; लेकिन ब्रिटिश साम्राज्य ने इसके कार्य को विफल कर दिया।
सशस्त्र क्रांति का प्रगतिशील युग
इस युग को ‘भगतसिंह-चन्द्रशेखर आजाद युग’ के नाम से जाना जाता है। भगतसिंह क्रांतिपथ के मील के पत्थर की भाँति थे। इन लोगों ने ‘हिंदुस्तान प्रजातंत्र संघ’ का नाम बदलकर ‘हिंदुस्तान समाजवादी प्रजातंत्र संघ’ कर दिया। इनके प्रगतिशील कार्य थे—
इस युग में भारत की आजादी के लिए जो प्रयत्न किए गए, वे अहिंसात्मक आंदोलनकारियों और क्रांतिकारियों द्वारा मिलजुलकर किए गए। इस आंदोलन के दो प्रमुख चरण थे।
अगस्त क्रांति (सन् 1942 का ‘भारत छोड़ो आंदोलन’)
सन् 1942 में व्यापक जनक्रांति फूट पड़ी। ब्रिटिश शासन ने 9 अगस्त सन् 1942 को महात्मा गाँधी और सभी प्रमुख नेताओं को गिरफ्तार करके जेलों में डाल दिया। गाँधी जी द्वारा ‘करो या मरो’ का नारा दिया जा चुका था। नेताविहीन आंदोलनकारियों की समझ में जो आया, वही उन्होंने किया। सशस्त्र क्रांति के समर्थक, जो ‘सत्याग्रह आंदोलन’ में विश्वास नहीं रखते थे, वे भी इस आंदोलन में कूद पड़े और तोड़-फोड़ का कार्य करने लगे। संचार व्यवस्था भंग करने के लिए तार काट दिए गए और सेना का आवागमन रोकने के लिए रेल की पटरियाँ उखाड़ी जाने लगीं। ब्रिटिश शासन ने निर्ममतापूर्वक इस आंदोलन को कुचल डाला। हजारों लोग गोलियों के शिकार हुए।
दक्षिण-पूर्व एशिया में आजाद हिंद आन्दोलन
द्वितीय विश्वयुद्ध के दिनों से ही भारत के क्रांतिकारी नेता सुभाषचंद्र बोस अपनी योजना के अनुसार ब्रिटिश जासूसों की आँखों में धूल झोंककर अफगानिस्तान होते हुए जर्मनी जा पहुँचे। जब विश्वयुद्ध दक्षिण-पूर्व एशिया में उग्र हो उठा और अंग्रेज जापानियों से हारने लगे, तो सुभाषचंद्र बोस जर्मनी से जापान होते हुए सिंगापुर पहुँच गए तथा आजाद हिंद आंदोलन के सारे सूत्र अपने हाथ में ले लिये। उन्हें ‘नेताजी’ के संबोधन से पुकारा जाने लगा। आजादहिंद आंदोलन के प्रमुख अंग थे—आजाद हिंद संघ, आजाद हिंद सरकार, आजाद हिंद फौज, रानी झाँसी रेजीमेंट, बाल सेना, आजाद हिंद बैंक और आजाद हिंद रेडियो।
आजाद हिंद फौज ने कई लड़ाइयों में अंग्रेजी सेनाओं को परास्त किया तथा मणिपुर एवं कोहिमा क्षेत्रों तक पहुँचने और भारतभूमि पर तिरंगा झंडा फहराने में सफलता प्राप्त की।
अमेरिका द्वारा जापान के हिरोशिमा एवं नागासाकी नगरों पर परमाणु बम छोड़ देने और भारी तबाही के कारण जापान ने हथियार डाल दिए। स्वाभाविक ही था कि नेताजी सुभाष द्वारा भारत की आजादी के लिए किए जा रहे प्रयत्नों का पटाक्षेप हो गया। आजाद हिंद फौज के बड़े-बडे़ अफसरों को गिरफ्तार करके भारत लाया गया और उन पर मुकदमे चलाए गए। नेताजी सुभाष के विषय में सुना गया कि मोरचा बदलने के क्रम में विमान दुर्घटनाग्रस्त होने के कारण 18 अगस्त 1945 को फारमोसा द्वीप के ताइहोकू स्थान पर उनकी मृत्यु हो गई।
प्रयागराज मण्डल
प्रयागराज भारत में उत्तर प्रदेश प्रान्त का एक मंडल है। इसमें प्रयागराज, फतेहपुर, कौशाम्बी और प्रतापगढ़ जिले आते हैं।
बरसात (2005 फ़िल्म)
बरसात 2005 में बनी हिन्दी भाषा की फिल्म है।
देबश्री राय
उनकी पहली फिल्म अरबिंदा मुखोपाध्याय की बंगाली फिल्म नदी थेके सागर (१९७८) थी। उन्होंने हिंदी फिल्मो की शुरवात कनक मिश्रा की जियो तो ऐस जियो (१९८१)। फिर और भी हिंदी फिल्मे की जैसे की बुरा आदमी (१९८२), जस्टिस चौधरी (१९८३), फूलवारी (१९८४), कभी अजनबी थे (१९८५) और सीपीयान (१९८६)। गौतम मुखर्जी की प्रेम त्रिकोण फिल्म ट्रॉय (१९८२) में मिथुन चक्रवर्ती के विपरीत अभिनय के बाद वह काफी प्रसिद्ध हुई।
जीवनी
रॉय का जन्म कोलकाता, पश्चिम बंगाल में बिरेंद्र किशोर रॉय और आरती रॉय के घर हुआ। वह छह भाई बहनों में सबसे छोटी है। उन्होंने हिरणमोय सेन के पगोल ठाकुर में एक बाल कलाकार के रूप में अपने सफ़र की शुरुआत की और वह फिर से हिरणमोय सेन के बालक गडधर (१९६९) में एक बाल कलाकार के रूप में दिखाई दीं। उनका पहला रंममंच प्रदर्शन तब हुआ जब वह मुश्किल से तीन साल की थीं। १९७१ में, ९ साल की उम्र में, वह तरुण मजूमदार के बंगाली फिल्म कुहेली में रणू के किरदार को चित्रित करने के बाद काफी प्रसिद्ध हुई।
राजनीति
देबश्री, वर्तमान में अखिल भारतीय तृणमूल कांग्रेस के विधान सभा के सदस्य हैं।
पशु अधिकार गतिविधि
रॉय "देबश्री रॉय फाउंडेशन" की संस्थापक हैं, जो एक गैर-लाभकारी संगठन जो भटक ​​गए जानवरों के लिए काम करता है। इस संगठन का उद्देश्य मानव जाति और जानवरों के बीच एक अच्छा रिश्ता स्थापित करना है।
समूह ७ तत्व
समूह ७ तत्व आवर्त सारणी (पीरियोडिक टेबल) के रासायनिक तत्वों का एक समूह है। इस समूह में मैंगनीज़ (Mn), टेक्निशियम (Tc), रीनियम (Re), and बोरियम (Bh) तत्व शामिल हैं। यह सभी संक्रमण धातु हैं।
अन्नारं, कोटपल्लि मण्डल
अन्नारं, कोटपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
राधेहरि राजकीय स्नात्तकोत्तर महाविद्यालय
राधेहरि राजकीय स्नात्तकोत्तर महाविद्यालय उत्तराखण्ड राज्य के काशीपुर नगर में स्थित कुमाऊं विश्वविद्यालय से संबद्ध एक कॉलेज है। यह काशीपुर शहर से लगभग 3 किमी दूर नैनीताल रोड पर स्थित है।
यह कुमाऊं विश्वविद्यालय के सबसे बड़े कॉलेजों में एक है, जहां स्नातक तथा परास्नातक पाठ्यक्रमों का आयोजन वाणिज्य, मानविकी व विज्ञान संकायों के तहत किया जाता है।
आशीर्वाद (1968 फ़िल्म)
आशीर्वाद 1968 में बनी हिन्दी भाषा की फिल्म है।
दल्मोटी, रानीखेत तहसील
दल्मोटी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सरिय्या अबू सलमा अब्दुल्लाह बिन अब्दुल असद
पृष्ठभूमि
बनू असद इब्न खुज़ैमाह जनजाति अरब में गाँव के आसपास के क़तन के निवासी थे, यह कुरैश से जुड़ी एक शक्तिशाली जनजाति थी। वे नेजद में क़तन की पहाड़ी के पास रहते थे। उहुद की लड़ाई के बाद मुसलमानों के ख़िलाफ़ सब से पहले बनू असद बिन खुजैमा का कबीला उठा! उस के बारे में मदीना में यह ख़बर पहुंची कि खुवैलिद के दो बेटे तलहा और सलमा अपनी कौम और अपनी बात मानने वालों को लेकर बनू असद को अल्लाह के रसूल सल्लल्लाहु अलैहि वसल्लम पर हमले की दावत देते फिर रहे हैं। अल्लाह के रसूल सल्लल्लाहु अलैहि व सल्लम ने झट डेढ़ सौ अंसार और मुहाजिरों का एक दस्ता तैयार किया और हज़रत अबू सलमा को उसका झंडा देकर सेनापति बना कर भेज दिया। हजरत अबू सलमा रजि० ने बनू असद के हरकत में आने से पहले ही उनपर इस कदर अचानक हमला किया कि वे भाग कर इधर-उधर बिखर गए। मुसलमानों ने उनके ऊंट और बकरियों पर कुब्जा कर लिया और मदीना वापस आ गए। उन्हें आमने-सामने की लड़ाई भी नहीं लड़नी पड़ी!
छापा
जब मुसलमान साइट पर पहुंचे तो जनजाति के सदस्य भाग गए और मुसलमानों को ऊंटों और बकरियों के एक बड़े झुंड के साथ तीन चरवाहे मिले। फिर माल ग़नीमत का माल तीनों बंदियों समेत मदीना लाया गया ।
वापसी पर अबु सलमा क़तन के अभियान से लौटे तो उहुद की लड़ाई में तीर के घाव का ज़हर फिर से शुरू हो गया। कुछ समय बीमार रहने के बाद जमादिउल अव्वल महीने की तीसरी या चौथी हिजरी की तारीख को मदीना के बाहरी इलाके में 'अलियाह' नामक स्थान पर अबू सलमा वो शहीद (इस्लाम) हो गया।
बनू असद इब्न ख़ुज़ायमा जनजाति पर दूसरा छापा लगभग 3 साल बाद हुआ।
जीवनी संबंधी साहित्य
मुहम्मद की जीवनी इब्न साद की जीवनी में इस घटना का उल्लेख है। मुस्लिम विधिवेत्ता इब्न कय्यिम अल-जौज़िया ने मुहम्मद की जीवनी, ज़द अल -माद में भी इस घटना का उल्लेख किया है। आधुनिक माध्यमिक स्रोत जो इसका उल्लेख करते हैं, उनमें पुरस्कार विजेता पुस्तक अर्रहीकुल मख़तूम  (द सील्ड नेक्टर) शामिल है।
हदीस साहित्य
सहीह मुस्लिम, 19:4330 , सहीह अल-बुख़ारी , 5:59:627 , सहीह मुस्लिम , 19:4331 और सहीह मुस्लिम , 19:4332 सभी उल्लेख करते हैं कि मुहम्मद ने कुछ मुसलमानों को नेजद के सैन्य अभियान पर भेजा था। यहीं पर छापेमारी की गई।
सहिह मुस्लिम, 19:4332 में है:
इब्न 'उमर द्वारा वर्णित किया गया है कि अल्लाह के रसूल (सल्लल्लाहु अलैहि वसल्लम) ने नज्द के लिए एक अभियान भेजा, और मैं (भी) सैनिकों के साथ गया। हमें युद्ध की लूट के रूप में ऊँट और बकरियाँ मिलीं, और हमारे हिस्से में प्रति व्यक्ति बारह ऊँट थे, और अल्लाह के रसूल (सल्लल्लाहु अलैहि व सल्लम) ने हममें से प्रत्येक को एक अतिरिक्त ऊँट दिया। [साहिह मुस्लिम, 19:4332]
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
अलीगढ़ मंडल
अलीगढ़, भारत में उत्तर प्रदेश राज्य का एक मंडल है। इसमें पश्चिमी उत्तर प्रदेश के चार जिले- अलीगढ़, हाथरस, एटा एवं काशीराम नगर (कासगंज) सम्मिलित हैं।
चमगरा गाँव, लखीसराय (लखीसराय)
}
चमगरा लखीसराय, लखीसराय, बिहार स्थित एक गाँव है।
अनुष्का पारिख
'''अनुष्का असित पारिख (जन्म 26 मार्च, 1997) एक भारतीय महिला बैडमिंटन खिलाड़ी है।
बीडब्ल्यूएफ अंतरराष्ट्रीय चुनौती/श्रृंखला
महिलाओं के डबल्स मिश्रित युगल
ऑफिस स्वीट
ऑफिस स्वीट एक ऐसा सॉफ्टवेयर पैकेज होता है जिसमें कार्यलयी कार्य के सॉफ्टवेयर सम्मिलित हों। इसमें आम तौर पर शब्द संसाधक, स्प्रैडशीट प्रोग्राम तथा प्रेजेण्टेशन सॉफ्टवेयर आदि शामिल होते हैं।
दक्षिण कोरिया में मानसिक स्वास्थ्य
मानसिक स्वास्थ्य के मुद्दे दक्षिण कोरिया में प्रचलित हैं, जहां ओईसीडी (OECD) में आत्महत्या की दर सबसे अधिक है और ओईसीडी (आर्थिक सहयोग और विकास संगठन) देशों में मानसिक रोग के लिए अस्पताल में भर्ती होने की उच्चतम दर है। दक्षिण कोरिया में राज्य द्वारा वित्त पोषित मानसिक स्वास्थ्य सेवाएं हैं, जिनमें से अधिकांश इनपेशेंट अस्पताल की सुविधाएं हैं, लेकिन वे बड़े संख्या पर अल्प वित्तपोषित और कम उपयोग की जाती हैं। मानसिक रोग की व्यापकता के बावजूद, पूरे दक्षिण कोरियाई आबादी में सामाजिक कलंक प्रचलित है, जो पीड़ितों को उपचार लेने से हतोत्साहित करता है। मानसिक रोग, जबकि सभी जनसांख्यिकीय समूहों में मौजूद है, दक्षिण कोरिया में वृद्ध और किशोरों में सबसे आम है।
इतिहास
पश्चिमी चिकित्सा को पहली बार मिशनरी चिकित्सक द्वारा दक्षिण कोरिया में पेश किया गया था, और 1910 तक मानसिक स्वास्थ्य देखभाल को शैमनिस्टिक हीलर और पारंपरिक कोरियाई चिकित्सा से जापानी सरकार द्वारा प्रायोजित मानसिक अस्पतालों में स्थानांतरित कर दिया गया था, जो कोरिया पर कब्जा कर रहा था। मिशनरी अस्पताल, जो अधिक मानवीय होना भी अस्तित्व में था,  परंतु सरकारी मानसिक अस्पतालों द्वारा रोगियों के अलगाव ने कोरियाई समाज में कलंक के विकास में योगदान दिया। हाल ही में, दक्षिण कोरिया में मानसिक स्वास्थ्य देखभाल का आधार लंबे समय तक अस्पताल में रहने से समुदाय-आधारित स्वास्थ्य सेवा में स्थानांतरित हो गया है, किन्तु मानसिक अस्पतालों में रहने वालों के प्रवेश की लंबाई ऊपर की ओर है। यह दक्षिण कोरियाई स्वास्थ्य बुनियादी ढांचे की प्रभावशीलता पर सवाल उठाता है, क्योंकि अन्य ओईसीडी देशों में रहने की औसत अवधि 2011 में दक्षिण कोरिया में रहने की औसत अवधि के एक चौथाई से भी कम थी। कुछ विशेषज्ञ सवाल करते हैं कि अन्य ओईसीडी देशों की तुलना में दक्षिण कोरियाई मानसिक अस्पतालों में उपचार के तरीके कितने अच्छे तरीके से काम कर रहे हैं।
निर्धनता रेखा
गरीबी रेखा या निर्धनता रेखा (poverty line) आय के उस स्तर को कहते हैं जिससे कम आमदनी होने पे इंसान अपनी आर्थिक ज़रूरतों को पूरा करने में असमर्थ होता है। गरीबी रेखा अलग अलग देशों में अलग अलग होती है। उदहारण के लिये अमरीका में निर्धनता रेखा भारत में मान्य निर्धनता रेखा से काफी ऊपर है। औसत आय का आकलन विभिन्न तरीकों से किया जा सकता है।
दक्षिण कोरिया में मानसिक स्वास्थ्य
मानसिक रोग की सामाजिक धारणा
दक्षिण कोरियाई लोगों में तुलनात्मक रूप से उच्च स्तर के आंतरिक कलंक पाए गए हैं, जो मानसिक बीमारी की उच्च दर और अधिक गंभीर लक्षणों से संबंधित हैं। मानसिक स्वास्थ्य की स्थिति के लिए इलाज की मांग कोरियाई संस्कृति में काफी हद तक अस्वीकार्य है, रिपोर्ट में कहा गया है कि मानसिक बीमारी से प्रभावित लोगों में से केवल सात प्रतिशत ही मनोवैज्ञानिक सहायता लेते हैं। कन्फ्यूशीवाद से अत्यधिक प्रभावित संस्कृति के रूप में, परिवार के सम्मान को व्यक्ति के ऊपर प्राथमिकता दी जाती है, जिसके कारण कोरियाई लोग अपने परिवार के चेहरे की रक्षा के लिए उपचार को छोड़ देते हैं। कोरियाई डॉक्टरों द्वारा यह भी कहा गया है कि कन्फ्यूशियस संस्कृति व्यक्तिगत इच्छा और आत्म-अनुशासन पर जोर देती है जो मानसिक स्वास्थ्य के खिलाफ एक सामाजिक पूर्वाग्रह पैदा करती है। जो लोग चिकित्सा की ओर रुख करते हैं वे अक्सर अपने बीमा रिकॉर्ड पर मानसिक स्वास्थ्य सेवाओं से जुड़े कलंक से बचने के लिए जेब से और नकद में भुगतान करते हैं। कलंक मानसिक बीमारी से उबरने वालों की समाज में फिर से जुड़ने की क्षमता में भी बाधा डालता है।
मानसिक स्वास्थ्य सुरक्षा
दक्षिण कोरियाई कानून मानसिक स्वास्थ्य स्थितियों के आधार पर कार्यस्थल पर भेदभाव को प्रतिबंधित करता है, परंतु इस तरह के कानून के प्रवर्तन की कमी के कारण भेदभाव बना रहता है। मनोचिकित्सक और अन्य मानसिक स्वास्थ्य पेशेवर अच्छी तरह से प्रशिक्षित और असंख्य हैं, किन्तु मानसिक स्वास्थ्य देखभाल प्राथमिक देखभाल से  भिन्न है, फिर भी मानसिक स्वास्थ्य देखभाल के प्रतिकूल दक्षिण कोरिया के मजबूत कलंक में एक प्रमुख योगदानकर्ता है। मानसिक स्वास्थ्य औषधि व्यापक रूप से उपलब्ध हैं, और पश्चिम में रोगियों के लिए उपलब्ध लगभग सभी औषधि दक्षिण कोरिया में उपलब्ध हैं। राज्य द्वारा प्रदान किए गए सार्वभौमिक स्वास्थ्य कवरेज का अर्थ है कि अधिकांश दक्षिण कोरियाई मानसिक बीमारी के लिए दवा और उपचार का खर्च उठा सकते हैं, परंतु कलंक प्रायः लोगों को अपने स्वास्थ्य कवरेज का उपयोग करने से हतोत्साहित करता है।
मानसिक स्वास्थ्य देखभाल पर सार्वजनिक खर्च कम रहते है, 3% पर, जिसमें से अधिकांश रोगी मानसिक अस्पतालों में जातें है, इस तथ्य के बावजूद कि अधिकांश लोग बाह्य रोगी सुविधाओं से उपचार प्राप्त करते हैं। 2005 तक, कोरियाई सरकार ने राष्ट्रीय बजट में मानसिक स्वास्थ्य देखभाल के लिए आधिकारिक तौर पर कोई धन आवंटित नहीं किया था।
दक्षिण कोरियाई सरकार ने 1995 में मानसिक स्वास्थ्य अधिनियम पारित किया। मानसिक स्वास्थ्य अधिनियम ने समुदायों के लिए मानसिक स्वास्थ्य देखभाल को अधिक सुलभ बनाने के लक्ष्य के साथ राष्ट्रीय मानसिक अस्पतालों और सामुदायिक मानसिक स्वास्थ्य केंद्रों की संख्या का विस्तार किया। हालांकि, इस अधिनियम ने अनैच्छिक अस्पताल में भर्ती होना भी काफी आसान बना दिया। 2017 में, मानसिक स्वास्थ्य अधिनियम में इनपेशेंट मानसिक अस्पतालों में भर्ती लोगों के व्यक्तिगत अधिकारों और स्वतंत्रता की रक्षा के लिए संशोधन किया गया था। विकलांगों के लिए 1999 चिकित्सा सुरक्षा अधिनियम और कल्याण कानून विकलांग व्यक्तियों के अधिकारों की रक्षा करते हैं, और मानसिक रूप से बीमार लोगों ने 2000 से इन कानूनों के तहत सुरक्षा के लिए अर्हता प्राप्त की है।
निर्धनता रेखा
उदाहरण के लिए माध्य निकालने का तरीका। यानी 101 लोगों में 51वां व्यक्ति यानी एक अरब लोगों में 50 करोड़वें क्रम वाले व्यक्ति की आय को औसत आय माना जा सकता है। ये पारिभाषिक बदलाव न केवल गरीबों की अधिक सटीक तरीके से पहचान में मददगार साबित होंगे बल्कि यह भी सुनिश्चित करेंगे कि कोई भी ऐसा व्यक्ति जो गरीब नहीं है उसे गरीबों के लिए निर्धारित सब्सिडी का लाभ न मिले। परिभाषा के आधार पर देखें तो माध्य के आधार पर तय गरीबी रेखा के आधार पर जो गरीब आबादी निकलेगी वह कुल आबादी के 50 फीसदी से कम रहेगी।
दक्षिण कोरिया में मानसिक स्वास्थ्य
योगदान देने वाले कारक
1990 के दशक के अंत के दौरान आर्थिक कठिनाई के कारण दक्षिण कोरिया में मानसिक बीमारी और आत्महत्या में तेज वृद्धि हुई, साथ ही साथ आर्थिक अवसाद से प्रभावित हुए लगभग सभी अन्य एशियाई देशों में भी वृद्धि हुई। दक्षिण कोरियाई आबादी के भीतर सामाजिक कलंक भी लोगों को शुरू में इलाज की मांग करने से हतोत्साहित करता है, जिससे मानसिक बीमारी की गंभीरता बढ़ जाती है।  कलंक के अलावा अन्य सांस्कृतिक कारक, जैसे अनियंत्रित मदपान, दक्षिण कोरियाई समाज के भीतर मानसिक स्वास्थ्य के मुद्दों में भी योगदान दे सकता है। कोरिया के सामाजिक, शैक्षणिक और कॉर्पोरेट ढांचे के कारण, कोरियाई अपेक्षाकृत कम उम्र से ही काफी तनाव में होते हैं। दक्षिण कोरियाई अपनी बुद्धिमत्ता और अविश्वसनीय कार्य नीति के लिए जाने जाते हैं; ये गुण अर्थव्यवस्था में महत्वपूर्ण योगदान देते हैं, लेकिन अर्थव्यवस्था को चलाने वाले लोगों को भी अत्यधिक दबाव में डालते हैं।  कोरियाई बच्चों और किशोरों को एक ऐसी शिक्षा प्रणाली में रखा जाता है, जिसमें बौद्धिक उत्कृष्टता पर निरंतर ध्यान दिया जाता है, इससे कम कुछ भी अस्वीकार्य माना जाता है। आत्महत्या किशोर कोरियाई लोगों के लिए मौत का प्रमुख कारण है, जो आत्महत्या को स्कूल प्रणालियों में एक दम घुटने वाली वास्तविकता बना रही है । कोरियाई छात्रों को न केवल शैक्षणिक दबाव, का सामना करना पड़ता है, बल्कि सामान्य तनाव का भी सामना करना पड़ता है जो औसत छात्र किसी भी स्कूल सेटिंग में सामना करते हैं। 10-19 वर्ष की आयु के कोरियाई लोगों में सामाजिक बहिष्कार अवसाद का एक महत्वपूर्ण कारक है। स्कूल प्रणाली में बच्चों को उनकी आर्थिक स्थिति के लिए या अन्य तुच्छ कारणों से पीड़ित किया जाता है। कोरियाई छात्रों को अपने साथियों से ऊपर उत्कृष्टता प्राप्त करने के लिए प्रोत्साहित किया जाता है जो एक प्रतिस्पर्धी माहौल को प्रोत्साहित करते हुए साथियों के बीच शत्रुता का स्वागत करता है। जिन कोरियाई छात्रों को अभित्रस्त किया गया है, उनके बारे में कहा जाता है कि उनका परीक्षण अंक कम होता है, आत्म-सम्मान कम होता है और चिंता का स्तर बढ़ा हुआ होता है, जिससे उनके अवसाद का शिकार होने की संभावना बढ़ जाती है।
निर्धनता रेखा
अगर हम गरीबी की पैमाइश के अंतरराष्ट्रीय पैमानों की बात करें, जिसके तहत रोजना 1.25 अमेरिकी डॉलर (लगभग 87 रुपये) खर्च कर सकने वाला व्यक्ति गरीब है तो अपने देश में 456 मिलियन (लगभग 45 करोड़ 60 लाख) से ज्यादा लोग गरीब हैं।
दक्षिण कोरिया में मानसिक स्वास्थ्य
अवसाद
२००१ में, दक्षिण कोरियाई आबादी के ३ से ४.२ प्रतिशत के बीच प्रमुख अवसादग्रस्तता विकार होने का अनुमान लगाया गया था, जैसा कि डीएसएम-चतुर्थ में उल्लिखित है, एक संख्या जो बढ़ रही है। महिलाएं, धूम्रपान करने वाले, पाली के श्रमिक, खराब स्वास्थ्य वाले, शाम को व्यायाम करने वाले, अपने जीवन को तनावपूर्ण मानने वाले, और जो कम वजन वाले थे, उनमें प्रमुख अवसादग्रस्तता विकार होने की संभावना अधिक थी। अवसाद की कीमत दक्षिण कोरियाई अर्थव्यवस्था में $4 बिलियन यूएसडी से अधिक होने का अनुमान है, जिसमें रुग्णता लागत उस मूल्य का सबसे बड़ा अनुपात लेता है। अवसाद के उपचार और रोकथाम पर ध्यान देने से आर्थिक विकास के साथ-साथ सार्वजनिक स्वास्थ्य पर भी असर पड़ेगा।
एल्कोहल यूज डिसऑर्डर (Alcohol Use Disorder (AUD))
संयुक्त राज्य अमेरिका और अन्य पूर्वी एशियाई देशों की तुलना में, कोरिया में एल्कोहल यूज डिसऑर्डर अधिक प्रचलित है, और कोरिया में इलाज की मांग किए जाने की संभावना चार गुना कम है। 2009 के कोरिया राष्ट्रीय स्वास्थ्य और पोषण परीक्षा सर्वेक्षण में पाया गया कि 2% से कम एल्कोहल यूज डिसऑर्डर वाले लोगों को किसी पेशेवर द्वारा किसी भी प्रकार का उपचार या हस्तक्षेप प्राप्त हुआ था। काई-सॉन्ग ली ने 2013 के एक अध्ययन में पाया कि दक्षिण कोरिया के लगभग 7% लोगों में एल्कोहल यूज डिसऑर्डर है, जो दुनिया के किसी भी देश की उच्चतम दर है। दक्षिण कोरियाई दुनिया के किसी भी अन्य देश के निवासियों की तुलना में प्रति व्यक्ति मात्रा के हिसाब से अधिक शराब पीते हैं, अगले उच्चतम उपभोक्ता रूसियों की तुलना में प्रति व्यक्ति दोगुना शराब और 1.5 गुना अधिक कठोर शराब का सेवन करते हैं। एल्कोहल यूज डिसऑर्डर की व्यापकता व्यवसायियों द्वारा काम के बाद अपने सहयोगियों के साथ भारी शराब पीने की अपेक्षा से बढ़ गयी है। दोस्तों और सहकर्मियों के साथ संबंध बनाने की एक विधि के रूप में देखे जाने के अलावा, शराब पीने को तनाव से राहत के तरीके के रूप में भी देखा जाता है। हालांकि, शराबीपन दक्षिण कोरिया में हिंसक अपराध से जुड़ी हुई है, हर 5 हिंसक अपराध के मामलों में से लगभग 2 मामले शराब के प्रभाव में किसी के द्वारा किए जाते हैं।
निर्धनता रेखा
भारत में योजना आयोग ने सुप्रीम कोर्ट को बताया था कि खानपान पर शहरों में 965 रुपये और गांवों में 781 रुपये प्रति महीना खर्च करने वाले शख्स को गरीब नहीं माना जा सकता है। गरीबी रेखा की नई परिभाषा तय करते हुए योजना आयोग ने कहा कि इस तरह शहर में 32 रुपये और गांव में हर रोज 26 रुपये खर्च करने वाला शख्स बीपीएल परिवारों को मिलने वाली सुविधा को पाने का हकदार नहीं है। अपनी यह रिपोर्ट योजना आयोग ने सुप्रीम कोर्ट को हलफनामे के तौर पर दी। इस रिपोर्ट पर खुद प्रधानमंत्री ने हस्ताक्षर किए थे। आयोग ने गरीबी रेखा पर नया क्राइटीरिया सुझाते हुए कहा कि दिल्ली, मुंबई, बंगलोर और चेन्नई में चार सदस्यों वाला परिवार यदि महीने में 3860 रुपये खर्च करता है, तो वह गरीब नहीं कहा जा सकता। बाद में जब इस बयान की आलोचना हुई तो योजना आयोग ने फिर से गरीबी रेखा के लिये सर्वे की बात कही।
दक्षिण कोरिया में मानसिक स्वास्थ्य
अन्य मानसिक बीमारी
मेंग-जे चो एट अल. ने पाया कि दक्षिण कोरियाई आबादी के ८९% (89%) लोगों को अपने जीवन में किसी भी एक समय मानसिक विकार हुआ है, और तीन-पांचवें से अधिक ने पिछले एक वर्ष में एक विकार का अनुभव किया है। दक्षिण कोरियाई आबादी के 31% लोगों को अनिद्रा है, जो कि संयुक्त राज्य  या अमेरिका में अनिद्रा की तुलना में एक दर नहीं है।  १७.६% कोरियाई लोगों को निकोटीन निर्भरता विकार है, १५% को मनोदशा संबंधी विकार /मूड विकार है, और १३.२% को दुष्चिन्ता विकार है, जो सभी अमेरिकियों की तुलना में कोरियाई लोगों में अधिक बार होते हैं।
अभिघातज के बाद का तनाव विकार /पोस्ट ट्रॉमेटिक स्ट्रेस डिसऑर्डर(PTSD) दक्षिण कोरिया में रहने वाले उत्तर कोरिया के शरणार्थियों में विशेष रूप से प्रचलित है।  २००५ के एक अध्ययन में, जीन एट अल ने पाया कि दक्षिण कोरिया में ५६.५% उत्तर कोरियाई शरणार्थी PTSD से पीड़ित पाए गए।[25] पुरुष शरणार्थियों की तुलना में महिला शरणार्थियों में उच्च दर पाई गई।